open-index/open-wikipedia-markdown huggingface dataset:
Kulturno dobro RH

**Kulturno dobro** je svako dobro od državnog interesa koje uživa osobnu državnu zaštitu. U širem smislu, kulturno dobro je kulturna baština koja pripada nekoj skupini ili društvu, tj. „nešto što ima i bit će očuvano kao kulturna vrijednost”

Kulturno dobro uključuje nepokretne ili pokretne materijalne predmete kao što je svjetska baština UNESCO-a ili dobra u skladu s međunarodnim komitetom Modri štit, a može biti i nematerijalna kulturna baština. Koncept „baštine” (francuski *héritage* za „nasljeđe”) je krajem 18. stoljeća prvi uporabio Henri-Baptiste Grégoire, biskup Bloisa.

Prema Zakonu o zaštiti i očuvanju kulturnih dobara Republike Hrvatske, kulturna dobra i sva preventivno zaštićena dobra su nacionalno blago, a mogu biti:
* pokretne i nepokretne stvari od umjetničkoga, povijesnoga, paleonotološkoga, arheološkog i znanstvenog značenja,
* arheološka nalazišta i arheološke zone, krajolici i njihovi dijelovi koji svjedoče o čovjekovoj prisutnosti u prostoru, a imaju umjetničku, povijesnu i antropološku vrijednost,
* nematerijalni oblici i pojave čovjekova duhovnog stvaralaštva u prošlosti kao i dokumentacija i bibliografska baština i 
* zgrade, odnosno prostori u kojima se trajno čuvaju ili izlažu kulturna dobra i dokumentacija o njima.

Svojstvo kulturnoga dobra, na temelju stručnog vrednovanja, utvrđuje Ministarstvo kulture rješenjem koje može donijeti bez prethodnog izjašnjavanja vlasnika i nositelja prava na kulturnom dobru.

Registar kulturnih dobara Republike Hrvatske javna je knjiga kulturnih dobara koju vodi Ministarstvo kulture. Sastoji se od tri liste: Liste zaštićenih kulturnih dobara, Liste kulturnih dobara nacionalnog značenja i Liste preventivno zaštićenih dobara.

## Izvori
Jungjong od Joseona

**Jungjong** (korejski: 중종), rođen kao *Yi Yeok* (1488. - 1544.), bio je 11. monarh iz Dinastije Joseon koji je vladao Kraljevstvom Joseon (Korejom) od 1506. do 1544..

## Biografija

*Yi Yeok* bio je jedan od sinova kralja Seongjonga iz braka sa njegovom trećom ženom Jeonghyun. Nasljedio je polubrata Yeonsanguna, koji je zbog tiranske vladavine zbačen sa trona u vojnom udaru.

Za svoje vladavine pokušao je revitalizirati zemlju izmorenu yeonsangunovom vladavinom, ali ni on nije birao sredstva pa je svako malo provodio krvave čistke u svojoj administraciji i donosio nove zakone.

Ostao je zapamćen po tome što je na mjesto kraljevskog ljekara postavio prvu (i jedinu) ženu - Jang-geum za sve vrijeme dok je vladala Dinastija Joseon.

## Reference

## Vanjske veze

* ''Jungjong of Joseon''
Yejong od Joseona

**Yejong** (korejski: 예종) rođen kao *Yi Gwang* (1450. - 1469. bio je 8 monarh iz Dinastije Joseon koji je vladao Kraljevstvom Joseon (Korejom) od 1468. do 1469.

## Biografija

*Yi Gwang* čije je posthumno ime *Yejong*, bio je drugorođeni sin kralja Seja, kog je na tronu naslijedio kad mu je umro stariji brat prijestolonasljednik - *Yi Jang*. Kako je i on bio boležljiv nije dugo vladao samo nešto više od godinu dana.  
I za te kratke vladavine nije se baš proslavio jer je donosio krive odluke o svojim pretpostavljenim službenicima, dobre je kažnjavao a loše nagrađivao.

## Reference

## Vanjske veze

* ''Yejong of Joseon''
Yeonsangun od Joseona

**Yeonsangun** (korejski: 연산군) rođen kao *Yi Yung* (1476. - 1506. bio je 10 monarh iz Dinastije Joseon koji je vladao Kraljevstvom Joseon (Korejom) od 1494. do 1506.

## Biografija

*Yeonsangun* je rođen kao najstariji sin kralja Seongjonga iz braka sa njegovom drugom ženom kraljicom Jeheon.

Često ga se smatra najgorim tiraninom iz Dinastije Joseon, jer je proveo dvije krvave čistke među intelektualnom elitom - Seonbi.

Razlog za to je bio to što su oni raspisali o istini na koji je način umrlai njegova majka. Ona je naime bila samo jedna od kraljevskih konkubina, koja se titule kraljice dočepala nakon što je umrla 
Seongjongova prva supruga - Gonghye. Bila je izuzetno ljubomorna žena pa nije prezala ni od tog da otruje svoje suparnice. U nastupu ljubomore je čak ranila svog muža. Zbog tog je protjerana sa dvora, a nakon tog i osuđena na smrt trovanjem.

Uz sve to Yeonsangun je zabranio korištenje fonetskog pismo - Hangul, jer su na njemu napisani brojni pamfleti protiv njega. Pored toga intelektualcima je oteo paviljon Seonggyungwan, koji su oni koristili za svoje sastanke i rad, i pretvorio ga u mjesto za svoje privatne zabave sa konkubinama.
 
Zbog tog je zbačen sa trona i nije mu dodjeljeno posmrtno ime.

## Reference

A tyrant king.

## Vanjske veze

* ''Yeonsangun of Joseon''
Seongjong od Joseona

**Seongjong** (korejski: 성종) rođen kao *Yi Hyeol* (1457. - 1494. bio je 9 monarh iz Dinastije Joseon koji je 
vladao Kraljevstvom Joseon (Korejom) od 1469. do 1494.

## Biografija

*Yi Hyeol* čije je posthumno ime - *Seongjong*, bio je nećak kralja Yejonga, kog je na tronu naslijedio jer je njegov vlastiti sin *Yi Hyeon* bio premlad za taj položaj.

Kako ni on sam nije bio dovoljno zreo u tom trenutku da bi vladao (imao je samo 13 godina), umjesto njega su kao regenti vladale njegova majka Insu i baka Jeonghui.

Tek kad je navršio 19 godina, počeo je samostalno vladati. Vladao je korektno na tragu onog što su trasirali njegovi predhodnici; Taejong, Sejong i Sejo, pa je zemlja prosperirala.

Seongjong je imao nekoliko supruga, od kojih je bila najpoznatija svrgnuta kraljica *Jeheon* (Yoon). Ona je ispočetka bila samo jedna od njegovih konkubina, kraljica je postala nakon što je umrla Seongjongova prva supruga - *Gonghye*. Jeheon je bila znana po ekstremnoj ljubomori i pokušaju da otruje ostale konkubine.

Rodila mu je prijestolonasljednika -Yi Yonga (Yeonsanguna, ali je ubrzo svrgnuta zbog ranjavanja Seongjonga. Nakon tog je protjerana sa dvora, a zatim osuđena na smrt trovanjem.

## Reference

## Vanjske veze

* ''Seongjong of Joseon''
Uvertira

**Uvertira** (francuski *ouverture* = otvorenje, otvaranje) je orkestralna kompozicija koja služi kao uvod u neko vokalno-
instrumentalno djelo, najčešće muzičko-scensko kao što su opera, balet, oratorij ili samo u pojedini čin takvih djela..

## Historija

Na samom početku uvertire su bile tek kratki instrumentalni odsjek, da bi tokom 17. vijeka u Veneciji poprimile dualnu formu. 
Barokne uvertire 17. vijeka su bile snažni uvod isprekidana ritma u suite.
 
Francusku uvertiru zvanu **Standarde**, koja dominirala do polovice 18. vijeka, formirao je Jean-Baptiste Lully u formi dva, a nakon tog tri stavka kontrastnoga tempa (u shemi: *polagani–brzi–polagani*).

Za razliku od tog kod talijanske uvertire, koje je prvi počeo pisati Alessandro Scarlatti, izmjenjuju se stavci u shemi tempa *brzi–polagani–brzi*, pa ona postaje važna za razvoj simfonije i sonatnih muzičkih formi.

Od polovice 18. vijeka uvertira je jednostavačka i povezanija sa samim muzičko-scenskim djelom kojemu prethodi, anticipiranjem tematskoga materijala koji će se čuti za vrijeme izvođenja djela. Naglašena je sklonost dočaravanju atmosfere ili radnje (kod opere), zbog čega uvertira poprima slobodnije forme.

U 19. vijeka formirala se i koncertna uvertira, koja se izvodi samostalno i najčešće nema Inspiraciju u nekom drugom muzičkom djelu kao preteča simfonijske pjesme.

Pojedini kompozitori 19. i 20. vijeka, su čak potpuno izostavljali uvertiru.

## Reference

## Vanjske veze

* ''Uvertira''
Kvazisud

**Kvazisud** ili **klokanski sud** (engleski: *kangaroo court*) je naziv za sudište koje ignorira priznate standarde pravde i zakona te na teritoriju svoje jurisdikcije nema službeni status. Ipak, termin se može koristiti i za opisivanje službenog sudsko tijela koje namjerno, često u političke svrhe, zanemaruje pravne i/ili etičke obveze suda. Ovakvi su sudovi izrazito tužiteljski nastrojeni tako da okrivljenici imalo vrlo ograničena prava obrane, uključujući ograničeno (ako ikakvo) pravo na branitelja te pravo na žalbu. Kvazisudovi imaju tendenciju održavati privid pravednosti i zakonitosti postupka, iako je odluka o konačnoj presudi donesena već davno prije početka samog postupka. 

Izvorni engleski termin, *kangaroo court*, dugo je godina pogrešno opisivan kao da je nastao u kontekstu sudišta kazneničkih kolonija u Australiji, međutim *[[Oxford English Dictionary]]* navodi kako se termin prvi put pojavio 1853. godine u djelu američkog pisca Philipa Paxtona. Ipak, postoje i primjeri ranijeg korištenja termina u američkim novinama, a postoji teza kako je populariziran tokom kalifornijske zlatne groznice, dio koje su bili brojni australski rudari. Čini se kako je sam termin simbolično označavao "preskakivanje pravde" na štetu okrivljenika (jer su klokani poznati kao životinje koje se kreću skakanjem) u brzim postupcima. Direktni prijevod termina, "klokanski sud", prisutan je u domaćem leksiku, mada se u literaturi preferira termin "kvazisud". U Južnoj Koreji, termin "klokanski sud" prevodi se kao **narodni sud**, a svoje korijene ima u Korejskom ratu, kada je Južna Koreja bila pod okupacijom Sjeverne Koreje. 

Jedan od najpoznatijih primjera kvazisuda je Hitlerov *[[Volksgerichtshof]]*, odnosno Vrhovni narodni sud koji je bio pravosudni ogranak nacističkog režima, a kojim je predsjedao Roland Freisler. Pred njim su osuđeni brojni protivnici režima, a sudilo se i sudionicima Srpanjske zavjere. Primjer kvazisuda je i Narodni revolucionarni tribunal NR Kampućije, koji je 1979. godine *[[in absentia]]* sudio Pol Potu i Iengu Sanu. Kvazisud je 1989. godine sudio i svrgnutom rumunjskom komunističkom diktatoru Nicolaeu Ceaușescuu i njegovoj supruzi Eleni. 

## Reference

## Vanjske veze
* Etymology Online
* The Straight Dope: What's the origin of "kangaroo court"?
* What's a Kangaroo Court?
Jeongjong od Joseona

**Jeongjong** (korejski: 정종) rođen kao *Yi Bang-gwa* (1357. - 1419.) bio je 2 monarh iz Dinastije Joseon koji je vladao Kraljevstvom Joseon (Korejom) od 1398. do 1400.

*Jeongjong* koji je vladao u doba nestabilnosti pokazao se kao mudar i velikodušni vladar.

## Biografija

*Yi Bang-gwa* čije je posthumno ime *Jeongjong* bio je drugorođeni sin kralja osnivača Dinastije Joseon Taeja, iz braka sa prvom ženom *Shinui* sa kojom je imao šest sinova. Kako je on i sa drugom ženom *Sindeok* imao još dva sina, među braćom su izbili sukobi kad je on odredio za svog prijestolonasljednika najmlađeg iz drugog braka. Najveću bunu, pravi državni udar) podigao je *Yi Bang-won* (kasniji kralj Taejong) koji je pobio dva brata i njihove brojne pristalice, ali se velikodušno odrekao trona u korist tad najstarijeg *Jeongjonga*.

Kralj Taejo zgrožen krvoprolićem među braćom je abdicirao, pa je Jeongjong postao kralj. Uskoro je ponovno planuo sukob između Yi Bang-wona i njegovog starijeg brata Yi Bang-gana, u kom je mlađi pobjedio. *Jeongjong* je dao pogubiti generala Bak Boa koji je nagovorio Yi Bang-gana da 
zarati protiv brata, ali je i shvatio da je stvarni vladar u zemlji njegov mlađi brat.

Nakon tog ga je proglasio Krunskim princem, a onda je i abdicirao prepustivši mu tron.

## Reference

## Vanjske veze

* ''Jeongjong of Joseon''
Injong od Joseona

**Injong** (korejski: 인종) rođen kao *Yi Ho* (1515. - 1545. bio je 12 monarh iz Dinastije Joseon koji je vladao Kraljevstvom Joseon (Korejom) svega jednu godinu od 1544. do 1545.

## Biografija

*Yi Ho* bio je prvorođeni sin kralja Jungjonga iz braka sa njegovom drugom ženom Janggyeong. Zbog tog je 1520. proglašen Krunskim princem, pa je nasljedio oca na tronu kad je on umro.

Njegova nesreća bila je maćeha - treća očeva supruga anbiciozna *Munjeong* za koju se pretpostavlja da ga je otrovala, kako bi njen sin (njegov polubrat) postao kralj.

## Reference

## Vanjske veze

* ''Injong of Joseon''
Dirty Mary, Crazy Larry

***Dirty Mary, Crazy Larry*** () je američki akcijski film snimljen u režiji Johna Hougha i premijerno prikazan 1974. godine. Temelji se na romanu *The Chaser* Richarda Unekisa, a protagonist, čiji lik tumači Peter Fonda, je automobilski entuzijast koji u nastojanju da osigura novac za sudjelovanje u NASCAR utrkama počini pljačku te zajedno sa suučesnikom (čiji lik tumači Adam Roarke) nastoji pobjeći pred policijskom potjerom u svome posebnim motorom "dotjeranom" automobilu. Radnja prikazuje kako im se pridruži djevojka (čiji lik tumači Susan George) sa kojom je protagonist imao seks za jednu noć, ali i kako ih nemilosrdno progoni policijac (čiji lik tumači Vic Morrow), koji se pri tome koristi i helikopterom.

Film je snimljen sa relativno niskim budžetom, ali u produkciji velikog studija 20th Century Fox. Zbog glavne uloge Petera Fonde, kao i neuobičajeno mračne i iznenađujuće završnice, često je uspoređivan s kult-filmom *[[Goli u sedlu]]*. Fondi i Foxu je predstavljao iznenađujući uspjeh, postavši Fondin komercijalno najuspješniji film nakon *Goli u sedlu*.

## Uloge
* Peter Fonda ... Larry Rayder
* Susan George ... Mary Coombs
* Adam Roarke ... Deke Sommers
* Vic Morrow ... Kap. Everett Franklin
* Kenneth Tobey ... Šerif Carl Donahue
* Lynn Borden ... Evelyn Stanton
* Adrianne Herman ... Cindy Stanton
* James W. Gavin ... Pilot helikoptera
* Roddy McDowall (*nenaveden na špici*) ... George Stanton

## Reference

## Vanjske veze
* 
* 
*
Zandy's Bride

***Zandy's Bride*** () je američki igrani film snimljen 1974. godine u režiji Jana Troella. Po žanru je drama sa elementima vesterna, a temelji se na romanu *The Stranger* Lillian Bos Ross. Naslovni lik, koji tumači Liv Ullman, je švedska imigrantica koja dolazi na Divlji Zapad temeljem bračnog oglasa koga je poslao rančer (čiji lik tumači Gene Hackman). Radnja prikazuje kako se za njenog muža ispostavi da ga isključivo zanima kao izvor radne snage, ali i kako će sa vremenom nastojati izboriti njegovo poštovanje.

## Uloge
*Gene Hackman ... Zandy Allan
*Liv Ullmann ... Hannah Lund
*Eileen Heckart ... Ma Allan
*Susan Tyrrell ... Maria Cordova
*Harry Dean Stanton ... Songer
*Joe Santos ... Frank Gallo
*Frank Cady ... Pa Allan
*Sam Bottoms ... Mel Allan
*Bob Simpson ... Bill Pincus
*Vivian Gordon ... Ulična djevojka
*Fabian Gregory Cordova ... Indijanski dječak

## Vanjske veze
*
*
Chosen Survivors

***Chosen Survivors*** () je meksičko-američki science fiction horor film snimljen 1974. godine u režiji Suttona Roleya. Protagonisti su grupa ljudi koje je slučajno odabrao kompjuter te ih američka vlada šalje u podzemni bunker sagrađen za slučaj nuklearnog rata. Radnja prikazuje kako se ispostavi da je rat stvarno izbio i da ih je sklonište u stanju zaštititi od radijacije i razaranja, ali kako se odjednom suočavaju sa kolonijom krvoločnih vampirskih šišmiša.

## Uloge
*Jackie Cooper - Raymond Couzins 
*Alex Cord - Steven Mayes 
*Richard Jaeckel - Major Ellis 
*Bradford Dillman - Peter Macomber 
*Diana Muldaur - Alana Fitzgerald 
*Pedro Armendáriz, Jr. - Luis Cabral 
*Lincoln Kilpatrick - Woody Russo 
*Gwenn Mitchell - Carrie Draper 
*Barbara Babcock - Dr. Lenore Chrisman
   
## Izvori

## Vanjske veze
*
Daisy Miller (film)

***Daisy Miller*** je američki igrani film snimljen 1974. godine u režiji Petera Bogdanovicha. Po žanru je drama, a predstavlja adaptaciju istoimene pripovjetke Henryja Jamesa. Radnja se događa u Evropi 1870-ih u miljeu pripadnika američke više klase koji se nalaze u posjetu Starom kontinentu. Naslovni lik, koji tumači Cybill Shepherd, je lijepa i očijukanju sklona djevojka iz skorojevićke porodice čiji nedostatak znanja "pristojnih" običaja zaintrigira mladića (čiji lik tumači Barry Brown) iz tradicionalne bogataške porodice.

Bogdanovich, koji je u to vrijeme bio jedna od ikona Novog Hollywooda te uživao niz uspjeha, je *Daisy Miller* snimao na nagovor Orsona Wellesa, ali prvenstveno motiviran da svoju djevojku Cybill Shepherd pokaže kao veliku glumicu. Film je doživio komercijalni neuspjeh, iako su ga kasniji kritičari dijelom hvalili kao preteču prestižnih adaptacija književne klasike koja će proslaviti studio Merchant Ivory.

## Glavne uloge
*Cybill Shepherd ... Daisy Miller 
*Barry Brown ... Frederick Winterbourne 
*Cloris Leachman ... Mrs. Ezra Miller 
*Mildred Natwick ... Mrs. Costello 
*Eileen Brennan ... Mrs. Walker 
*James McMurtry ... Randolph Miller
*Duilio Del Prete ... Mr. Giovanelli

## Izvori

## Vanjske veze
* ''Daisy Miller'' at the Internet Movie Database
* ''Daisy Miller'' at Rotten Tomatoes
*
Kaniža

**Kaniža** ima više značenja:
*, naselje u opštini Šentilj, Slovenija
*Kaniža (Bebrina), naselje u opštini Bebrina, Hrvatska
*Kaniža (Ivanec), naselje u opštini Ivanec, Hrvatska
*Kaniža Gospićka, naselje grada Gospića, Hrvatska
*Velika Kaniža, grad u županiji Zala, Mađarska

## Povezano
*Kanjiža, gradsko naselje i sedište istoimene opštine u Severnobanatskom okrugu, Vojvodina, Srbija
*Opština Kanjiža, opština u Severnobanatskom okrugu, Vojvodina, Srbija
Napló gyermekeimnek

***Napló gyermekeimnek*** () je mađarski crno-bijeli igrani film snimljen u režiji i po scenariju Marte Meszaros. Po žanru je drama, velikim dijelom inspiriran stvarnim životom autorice. Protagonistica, čiji lik tumači Zsuzsa Czinkóczi je mlada djevojka koja se 1947. godine, nakon Drugog svjetskog rata, vraća u Mađarsku iz Sovjetskog Saveza gdje joj je otac (čiji lik tumači Jan Nowicki), nekadašnji stari komunist i pristaša Mađarske Sovjetske Republike stradao u Velikoj čistki. Radnja prikazuje kako se uz pomoć tetke (čiji lik tumači Anna Polony) nastoji prilagoditi životu u novoj domovini, ali je čekaju iskušenja koja će kulminirati 1956. godine.

Film je originalno snimljen 1982. godine, ali je Meszaros trebala čekati nekoliko godina na odobrenje prikazivanja od strane tadašnjih komunističkih vlasti, kojima se nije sviđao kritički prikaz režima. Prikazan je na Kanskom festivalu gdje je nagrađen Velikom nagradom žirija. Meszaros je snimila još tri polu-autobiografska filma pod naslovom "Dnevnik".

## Vanjske veze
*
L'Amour l'après-midi

***L'Amour l'après-midi*** () je francuski igrani film snimljen 1972. godine u režiji Erica Rohmera. Po žanru je mješavina drame i komedije, a predstavlja šesti i završni dio ciklusa poznatog kao *[[Contes moraux]]* ("Moralne priče"). Protagonist, čiji lik tumači Bernard Verley, je muškarac koji se osjeća sputanim u inače skladnom braku i čiju monotoniju prekine dolazak stare prijateljice, manekenke (čiji lik tumači Zouzou) koja se vratila iz New Yorka. Radnja prikazuje kako se sa njom počinje sastajati svako popodne i razgovarati slobodan od obaveza koje ga more u braku.

Godine 2007. je u SAD snimljen remake pod naslovom *[[I Think I Love My Wife]]*.

## Uloge
* Bernard Verley : Frédéric Carrelet, un homme d'affaires marié troublé par une fille fantasque
* Françoise Verley : Hélène Carrelet, la femme prof d'anglais de Frédéric (son épouse également dans la vie) 
* Zouzou : Chloé, une fille fantasque, la tentatrice de Frédéric
* Daniel Ceccaldi: Gérard, l'associé de Frédéric
* Malvina Penne : Fabienne, une secrétaire de Frédéric et de Gérard
* Danièle Malat : la cliente de la boutique de confection
* Pierre Nunzi : le vendeur en confection
* Babette Ferrier : Martine, l'autre secrétaire de Frédéric et de Gérard 
* Tina Michelino : la passagère du train
* Jean-Louis Livi : le camarade de Frédéric au café
* Sylvaine Charlet : la logeuse
* Irène Skobline : la vendeuse en confection
* Frédérique Hender : Madame M., une invitée des Carrelet
* Claude-Jean Philippe : Monsieur M., un invité des Carrelet
* Suze Randall : la fille au pair anglaise
* Sylvie Badesco : l'étudiante
* Claude Bertrand : l'étudiant
* Françoise Fabian : une femme lors de la séquence du rêve (de *[[Ma nuit chez Maud]]*)
* Marie-Christine Barrault : une femme lors de la séquence du rêve (de *[[Ma nuit chez Maud]]*)
* Haydée Politoff : une femme lors de la séquence du rêve (de *[[La Collectionneuse (film, 1967)|La Collectionneuse]]*)
* Laurence de Monaghan : une femme lors de la séquence du rêve (de *[[Le Genou de Claire]]*)
* Gérard Falconetti : un homme lors de la séquence du rêve (de *[[Le Genou de Claire]]*)
* Aurora Cornu: une femme lors de la séquence du rêve (de *[[Le Genou de Claire]]*)
* Béatrice Romand : une femme lors de la séquence du rêve (de *[[Le Genou de Claire]]*)

## Reference

## Vanjske veze
*
Midhat Riđanović

**Midhat Riđanović** (Novi Pazar, 20. august 1935 – Sarajevo, 4. april 2023), bio profesor engleskog jezika i lingvist.

Završio je studije engleskog jezika i književnosti i francuskog jezika i književnosti na Filozofskom fakultetu Univerziteta u Sarajevu. Specijalizirao je fonetiku na Univerzitetskom koledžu u Londonu 1959/1960, te jednogodišnji kurs za simultane prevodioce u Beogradu. Postdiplomski studij iz lingvistike završio je na Univerzitetu u Michiganu (SAD) odbranivši magistarski rad iz lingvistike 1967. Na istom Univerzitetu je odbranio doktorsku disertaciju pod nazivom: A Synchronic Study of Verbal Aspect in English and Serbocroatian (1969). Na Odsjeku za anglistiku Filozofskog fakulteta u Sarajevu radio je od 1964. Akademske 1973/1974. godine bio je gostujući profesor engleskog jezika na Univerzitetu u Bengaziju (Libija), a 1984/1985 na Državnom univerzitetu u Ohio gdje je predavao kontrastivnu lingvistiku i srpskohrvatski jezik. Penzionisan je 2005.

Midhat Riđanović bavio se odnosom jezika i kulture te fonetikom, morfologijom i sintaksom srpskohrvatskog i engleskog jezika, teorijom kontrastivne analize i općom lingvistikom. Iz tih oblasti objavio veći broj naučnih i stručnih radova u domaćim i stranim časopisima (Radovi Filozofskog fakulteta u Sarajevu, Književni jezik, Dijalog, International Journal of Slavic Linguistics and Poetics, Los Anđeles, Papers and Studies in Contrastive Linguistics, Poznanj). Učestvovao je na brojnim domaćim i međunarodnim skupovima iz oblasti lingvistike i održao velik broj predavanja, unutar bivše Jugoslavije i šire. Bio član uredništva časopisa Filološki pregled Saveza društava za strane jezike Jugoslavije, glavni i odgovorni urednik Godišnjaka Saveza društava za primijenjenu lingvistiku Jugoslavije, predsjednik Društva za strane jezike BiH, predsjednik Saveza društava za primijenjenu lingvistiku Jugoslavije i član Međunarodnog komiteta za primijenjenu lingvistiku. Bio je saradnik Instituta za jezik u Sarajevu te rukovodilac Sarajevskoga lingvističkog kružoka. Bio je član Evropskoga lingvističkog društva.

## Bibliografija

* A Synchronic Study of Verbal Aspect in English and Serbo-Croatian, Slavica Publishers, Cambridge, Massachusetts, USA, 1976. 
* Jezik i njegova struktura, Savremeno lingvističko osvjetljenje, treće izdanje, Šahinpašić, Sarajevo, 1998. 
* Praktična engleska gramatika, Šahinpašić, Sarajevo, 2001. 
* Totalni promašaj, Prikaz Gramatike bosanskoga jezika Dž. Jahića, S. Halilovića i I. Palića, drugo izdanje, Šahinpašić, Sarajevo, 2003.
* Bosnian for Foreigners: with comprehensive grammar, Rabic, Sarajevo 2012. 

## Izvori

## Literatura
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 24.
Perceval le Gallois

***Perceval le Gallois*** () je francusko-italijansko-zapadnonjemački igrani film snimljen 1978. godine u režiji Erica Rohmera. Po žanru je pseudohistorijska drama, a temelji se na *[[Perceval ou le Conte du Graal]]*, pjesmi francuskog srednjovjekovnog književnika Chrétiena de Troyesa, prvom djelu koje opisuje arturijanske legende o Svetom Graalu. Naslovni lik, koji tumači Fabrice Luchini, je Perceval, vitez na dvoru kralja Arthura koji odlazi u potragu za Svetim Graalom. *Perceval le Gallois* se smatra najneobičnijim i najatipičnijim od svih Rohmerovih ostvarenja, a karakterističan je po tome što je srednji vijek dočaran isključivo preko teatarskih kulisa.

## Vanjske veze
*
*
La Femme de l'aviateur

***La femme de l'aviateur*** () je francuski igrani film snimljen 1981. godine u režiji i po scenariju Érica Rohmera. Po žanru je mješavina drame i komedije, a predstavlja prvi dio ciklusa *[[Comédies et proverbes]]* ("Komedije i poslovice"). Protagonist, čiji lik tumači Phillipe Marlaud je mladić koji slučajno vidi svoju djevojku (čiji lik tumači Marie Rivière) sa njenim momkom (čiji lik tumači Mathieu Carrière), pilotom zrakoplovne tvrtke i postaje uvjeren da ga ona vara. Radnja prikazuje kako ga pokušava pratiti po Parizu, te kako mu pomaže 15-godišnja djevojčica (čiji lik tumači Anne-Laure Meury).

## Uloge
*Phillipe Marlaud ... François
*Marie Rivière ... Anne
*Anne-Laure Meury ... Lucie
*Mathieu Carrière ... Christian
*Mary Stephen ... Kanadska turistkinja

## Izvori

## Vanjske veze
*
*
Monty Python's The Meaning of Life

***Smisao života Montyja Pythona*** (engl.: *Monty Python's The Meaning of Life*) je britanska komedija iz 1983., skupine *[[Monty Python]]*. Za razliku od dva prethodna filma *Smisao života* je sastavljen od skečeva, kao i TV serija koju je grupa snimila.

## Radnja
Film je podijeljen u nekoliko dijelova čija glavna tema je život - od rođenja pa do smrti.

## O filmu
*Smisao života Montyja Pythona* je zadnji film Montya Pythona. Sadrži između ostalih i pjesme  *The Meaning of Life*, *The Penis Song*, *The Galaxy Song* i *Every Sperm is Sacred*.

## Uloge (izbor)
*Graham Chapman - različite uloge
*John Cleese - različite uloge
*Eric Idle - različite uloge
*Terry Gilliam - različite uloge
*Terry Jones - različite uloge
*Michael Palin - različite uloger
*Carol Cleveland - rektorova supruga 
*Simon Jones - Cedric

## Izvori

## Vanjske veze
*
Barry Brown (glumac)

**Barry Brown** (19. april 1951 - 25. jun 1978) bio je američki glumac i književnik, najpoznatiji po ulozi mladog odmetnika Drewa Dixona u revizionističkom vesternu *[[Bad Company (film, 1972)|Bad Company]]*. Na njegovu glumačku karijeru, započetu u djetinjstvu, značajno je uticao i alkoholizam, a okončana je samoubistvom.

## Vanjske veze
* 
* 
*
Radio Feniks

**Radio Feniks** je nezavisna regionalna radio stanica u privatnom vlasništvu stacionirana u Gradišci u bosanskohercegovačkom entitetu Republika Srpska. Ona FM signalom na frekvenciji 94,7 MHz pokriva Gradišku, Kozarsku Dubicu, Srbac, Laktaše kao i rubove okolnih opština (Kostajnica, Banja Luka), kao i jedan dio Republike Hrvatske.

Program je muzičko-komercijalnog i zabavnog karaktera.

Signal radija prvi put je emitovan 6. maja 1997 godine iz Prijedora, odakle je radio premješten u Kozarsku Dubicu 22. februara 2002. godine  a 2025 godine, sjedište je prebačeno u Gradišku.

Program se emituje non-stop, 24 sata dnevno.

## Stalna ekipa
*Romana Kalabić, direktor, glavni i odgovorni urednik, voditelj
*Sanja Srdić, voditelj

## Vanjske veze
*Radio Feniks
Le Beau Mariage

***Le Beau Mariage*** () je francuski igrani film snimljen 1982. godine u režiji Érica Rohmera. Po žanru je drama, a predstavlja drugi dio Rohmerovog ciklusa *[[Comedies et proverbes]]* ("Komedije i poslovice"). Protagonistica, čiji lik tumači Béatrice Romand, je studentica umjetnosti kojoj je dosadila veza sa oženjenim slikarom Simonom (čiji lik tumači Féodor Atkine). Radnja prikazuje kako alternativu pronalazi u mladom, zgodnom i neoženjenom advokatu Edmondu (čiji lik tumači André Dussollier).

## Uloge
* Béatrice Romand : Sabine
* André Dussollier : Edmond
* Féodor Atkine : Simon
* Arielle Dombasle : Clarisse, cousine d'Edmond
* Huguette Faget : Maryse, l'antiquaire
* Thamila Mezbah : la mère de Sabine
* Sophie Renoir : Lise, la sœur de Sabine
* Hervé Duhamel : Frédéric
* Pascal Greggory : Nicolas, frère de Clarisse
* Virginie Thévenet : la jeune mariée, épouse de Nicolas
* Denise Bailly : la comtesse
* Vincent Gauthier : Claude
* Anne Mercier : la secrétaire
* Catherine Rethi : la cliente
* Patrick Lambert : le voyageur

## Vanjske veze
* 
*
Pauline à la plage

***Pauline à la plage*** () je francuski igrani film snimljen u režiji Erica Rohmera i premijerno prikazan početkom 1983. godine. Predstavlja treći dio Rohmerovog ciklusa *[[Comedies et Proverbs]]* (Komedije i poslovice). Po žanru je mješavina drame i komedije. Naslovna protagonistica, čiji lik tumači Amanda Langlet, je 15-godišnja djevojčica koja zajedno sa starijom i lijepom rođakinjom odlazi u odmaralište na obali Atlantskog oceana. Radnja prikazuje kako tamo obje postaju predmetom zanimanja lokalnih muškaraca, a što izaziva svakojake spletke i nesporazume. Rohmer je za *Pauline* na Berlinaleu osvojio Srebrni medvjed za najbolju režiju.

## Uloge
* Amanda Langlet : Pauline
* Arielle Dombasle : Marion
* Pascal Greggory : Pierre
* Féodor Atkine : Henri 
* Simon de La Brosse : Sylvain
* Rosette : Louisette
* Michel Ferry : l'ami de Sylvain
* Marie Boulteloup : Marie

## Reference

## Vanjske veze
*
Les Nuits de la pleine lune

***Les Nuits de la pleine lune*** () je francuski igrani film snimljen 1984. godine u režiji Erica Rohmera. Predstavlja četvrti dio Rohmerovog ciklusa *[[Comedies et Proverbes]]*. Po žanru je ljubavna drama, a protagonistica, čiji lik tumači Pascale Ogier, je pariška dekoraterka koja zajedno sa svojim momkom živi u pariškom predgrađu, ali čija je žudnja sa slobodom potakne da iznajmni stan u centru grada.

## Uloge
* Pascale Ogier : Louise
* Tchéky Karyo : Rémi
* Fabrice Luchini : Octave
* Virginie Thévenet : Camille
* Christian Vadim : Bastien
* László Szabó : Le peintre du café
* Lisa Garneri : Tina, la baby-sitter
* Mathieu Schiffman : L'ami décorateur de Louise
* Anne-Séverine Liotard : Marianne
* Hervé Grandsart : Bertrand, l'ami de Rémi
* Elli Medeiros
* Noël Coffman : Stanislas

## Izvori

## Vanjske veze
* 
* 
*''Les Nuits de la pleine lune'' at filmsdefrance.com
L'Ami de mon amie

***L'Ami de mon amie*** () je francuska filmska komedija snimljena 1987. godine u režiji Erica Rohmera. Predstavlja šesti i završni dio Rohmerovog ciklusa *[[Comedies et Proverbs]]* (Komedije i poslovice). Protagonistica, čiji lik tumači Sophie Renoir je mlada djevojka Lea, koja se upravo doselila u Cergy-Pontoise, "šminkersko" novosagrađeno naselje u blizini Pariza. Radnja prikazuje kako ispočetka nema društvo, ali se potom sprijatelji sa djevojkom po imenu Blanche (koju tumači Emmanuelle Chaulet) te počne zanimati za njenog prijatelja Alexandrea (čiji lik tumači François-Éric Gendron).

## Uloge
* Emmanuelle Chaulet : Blanche
* François-Éric Gendron : Alexandre
* Anne-Laure Meury : Adrienne
* Sophie Renoir : Léa
* Éric Viellard : Fabien

## Vanjske veze
* 
*
Conte de printemps

***Conte de printemps*** () je francuski igrani film snimljen 1990. godine u režiji Erica Rohmera. Po žanru je drama i predstavlja prvi dio Rohmerovog ciklusa *[[Contes des quatre saisons]]* posvećenog godišnjim dobima. Protagonistica, čiji lik tumači Anne Teyssèdre, je Jeanne, mlada nastavnica filozofije čiji se uredni život poremeti kada je privremeno prisiljena napustiti svoj stan, te prihvaća ponudu mlade pijanistice Natache (čiji lik tumači Florence Darel) da prespava u njenom domu. Radnja prikazuje kako je tamo postane upetljana u porodične spletke.

## Uloge
* Anne Teyssèdre : Jeanne
* Hugues Quester : Igor
* Florence Darel : Natacha
* Éloïse Bennett : Ève
* Sophie Robin : Gaëlle
* Marc Lelou : Gildas 
* François Lamore : William 
* Philippe Sotto : un invité à la soirée
* Corinne Malgouyard : une invitée à la soirée

## Vanjske veze
*
*
Conte d'hiver

***Conte d'hiver*** () je francuski igrani film snimljen u režiji Erica Rohmera i premijerno prikazan početkom 1992. godine. Predstavlja drugi dio Rohmerovog ciklusa *[[Contes des quatre saisons]]* posvećenog godišnjim dobima. Po žanru je drama, a protagonistica, čiji lik tumači Charlotte Véry je Félicie, djevojka koja je imala strastvenu vezu sa šarmantnim kuharom Charlesom (čiji lik tumači Frédéric van den Driessche) prije njegovog odlaska u SAD, ali je zbog pogrešno napisane adrese izgubila svaki kontakt sa njim. Radnja prikazuje kako se pet godina kasnije, kao samohrana majka Charlesovog djeteta, nalazi rastgrnua između dva muškarca koji joj iskazuju naklonost.

## Uloge
* Charlotte Véry : Félicie
* Frédéric van den Driessche : Charles
* Michel Voletti : Maxence
* Hervé Furic : Loïc
* Ava Loraschi : Elise
* Christiane Desbois : la mère
* Rosette : la sœur
* Jean-Luc Revol : le beau-frère
* Haydée Caillot : Edwige
* Jean-Claude Biette : Quentin
* Marie Rivière : Dora
* Claudine Paringaux : client
* Roger Dumas : Leontes
* Danièle Lebrun : Paulina
* Diane Lepvrier : Hermione

## Uloge
* Charlotte Véry : Félicie
* Frédéric van den Driessche : Charles
* Michel Voletti : Maxence
* Hervé Furic : Loïc
* Ava Loraschi : Elise
* Christiane Desbois : la mère
* Rosette : la sœur
* Jean-Luc Revol : le beau-frère
* Haydée Caillot : Edwige
* Jean-Claude Biette : Quentin
* Marie Rivière : Dora
* Claudine Paringaux : client
* Roger Dumas : Leontes
* Danièle Lebrun : Paulina
* Diane Lepvrier : Hermione

## Reference

## Vanjske veze
*
*
Planirani grad

**Planirani gradovi** su koncept u urbanom i prostornom planiranju koji se razvijao u 20. veku. Odnosi se na gradove koji su nastali planski na terenu na kome prethodno nije postojalo gradsko naselje.

Mnoge prestonice su nastale kao planirani gradovi:
* Brazilija
* Čandigar
* Vašington
* Kanbera
* Abudža
* Jamusukro
* Astana
* Novi Beograd
* Nju Delhi
* Islamabad
* Nepjido

Vrtni grad je specifičan koncept novih gradova sa početka 20. veka, koji je dao osnov za dalji razvoj novih gradova. U Engleskoj je nakon Drugog svetskog rata donesen Zakon o osnivanju novih gradova (). Politika prostornog planiranja u Francuskoj je predvidela osnivanje novih gradova () u okolini Pariza i u blizini drugih velikih gradova u Francuskoj.
Dizelaš (razvrstavanje)

**Dizelaš** se može odnositi na:

* Dizelaši – potkultura aktuelna u Srbiji 1990-ih
* Automobil koji koristi dizel-gorivo
Konferencija o svjetskom stanovništu

**Konferencija o svjetskom stanovništu** (engleski *World Population Conference*) bio je niz konferencija održanih na temu porasta svijetskog stanovništva.
Eksplozivni nekontrolirani rast stanovništva u 19. vijeku, izazvao je zabrinutost naučnika i državnika, pa je nakon Prvog svjetskog rata pod pokroviteljstvom Lige naroda 1927. u Genevi održana konferencija na tu temu.

Nakon Drugog svjetskog rata održano je 5 konferencija na tu temu u organizaciji Ujedinjenih nacija.;

Prva konferencija o svjetskom stanovništu održana je u Rimu, Italija 1954.
Druga konferencija o svjetskom stanovništu održana je u Beogradu, Jugoslavija 1965.
Treća konferencija o svjetskom stanovništu održana je u Bukureštu, Rumunjska 1974.
Četvrta konferencija o svjetskom stanovništu održana je u Ciudad de Mexicu, Meksiko 1984.
Peta konferencija o svjetskom stanovništu održana je u Kairu, Egipat 1994.
 
## Reference

## Vanjske veze

* ''Outcomes on Population''
Quatre aventures de Reinette et Mirabelle

***Quatre aventures de Reinette et Mirabelle*** () je francuski igrani film snimljen u režiji Erica Rohmera, premijerno prikazan početkom 1987. godine. Po žanru je mješavina drame i komedije. Naslovne protagonistice, koje tumače Joëlle Miquel i Jessica Forde, su dvije djevojke - provincijalka Reinette i Parižanka Mirabelle - koje se upoznaju i sprijatelje za vrijeme Mirabelleinog godišnjeg odmora. Radnja kroz četiri epizode koje funkcioniraju kao samostalni kratki filmovi prikazuje kako njih dvije odlaze u Pariz, te se suočavaju sa financijskim i drugim problemima.

## Izvori

## Vanjske veze
* 
*
Konferencija o svjetskom stanovništu, Beograd

**Druga konferencija o svjetskom stanovništu** održana je u Beogradu od 30. augusta do 10. septembra 1965. u organizaciji Ujedinjenih naroda i Međunarodne unije za naučno proučavanje stanovništva (*International Union for the Scientific Study of Population*, IUSSP).

Fokus ove međunarodne konferencije bio je na analizi fertiliteta kao segmenta važnog za politiku planiranja razvoja. Ova konferencija održana je u vrijeme kada su se stručne studije o populacijskim aspektima razvoja podudarale s pokretanjem populacijskih programa koje je subvencionirala Američka agencija za međunarodni razvoj (USAID).

## Historija

Tokom jedanaest godina koliko je prošlo od Prve konferencije o stanovništu održane u Rimu 1954., održano je nekoliko skupova posvećenih demografskim pitanjima, koje je organizirala Međunarodna unija za naučno proučavanje stanovništva, i nekoliko regionalnih konferencija pod pokroviteljstvom 
Ujedinjenih naroda. Uz sve to ipak se osjetila potreba za novim globalnim skupom, da se sagleda sve što se desilo protekle dekade.

Tih godina vodile su se rasprave o eksplozivnom rastu stanovništva i problemima zemalja u razvoju sa tim. Izražena je ideja da se konferencija održi u jednoj od takvih zemalja kako bi se sudionici iz prve ruke mogli upoznati sa stanjem. Izbor je pao na SFR Jugoslaviju koja je bila dovoljno dobra da ponudi solidne organizacijske uvjete, ali i sliku zemlje u razvoju.

Tih godina međunarodne studije pokazivale su da stopa fertiliteta počinje padati kad zemlja dosegne određeni stupanj ekonomskog razvoja. Što zbog urbanizacije, što zbog školovanije populacije, ali i zbog većeg broja zaposlenih žena i kasnijeg stupanja u brak. Konstatirano je da se kontrola rađanja u najvećoj mjeri 
postiže abortusima, a tek u puno manjoj kontracepcijom.

Dok se na Rimskoj konferenciji zbog pritiska katoličkih zemalja gotovo uopće nije raspravljalo o kontroli rađanja u Beogradu je upravo to zasjedanje privuklo najviše pažnje, radova i zahtjeva za sudjelovanje u raspravama.
U Rimu je veliki naglasak stavljen na prikupljanje i koordinaciju rada sa demografskim statističkim podatcima, dok je u Beogradu naglasak stavljen na kritičnu važnost problema rasta stanovništva, i pritiska na resurse koji izaziva.

Zbog tog je beogradska konferencija bila dvostuko posjećenija nego rimska, i to naročito iz zemalja u razvoju.

Jedan od sudionika konferencije predložio je da moto konferencije umjesto stare biblijske *Budite mudri, množite se i napučite zemlju* bude *Budite mudri, uravnotežite se i sačuvajte zemlju*.

## Reference

## Vanjske veze
* ''The World Population Conference, Belgrade''
Konferencija o svjetskom stanovništu, Kairo

**Peta konferencija o svjetskom stanovništu** (službeno *Konferencija Ujedinjenih naroda o stanovništvu i razvoju*, , akr. ICPD) održana je u Kairu od 5. do 13. septembra 1994. pod pokroviteljstvom Ujedinjenih naroda.

Na njoj su sudjelovali predstavnici 180 država, koji su usvojili novi akcijski program, kao vodič za nacionalno i međunarodno djelovanje na planu kotrole rasta svijetskog stanovništva i razvoja za sljedećih 20 godina. Taj novi akcijski plan stavio je akcent na neraskidivi odnos stanovništva i razvoja te se koncentrira na ispunjavanje potreba pojedinaca u okviru opće priznatih standarda ljudskih prava, a ne više kao dotad samo na ispunjavanje demografskih ciljeva.

Usvajanje ovog programa označio je novu fazu rješenosti i odlučnosti da se efikasno integriraju problemi stanovništva u prijedloge društveno-ekonomskog razvoja i postigne bolja kvaliteta života svih pojedinaca, uključujući i buduće generacije.

Konferencija je tužno zaključila da je i pored nekih poboljšanja i produženja životnog vijeka, bolesti koje se mogu spriječiti i izliječiti još uvijek vodeće ubojice male djece i žena u zemljama u razvoju, kao i to da još uvijek najmanje pola milijuna žena umre godišnje od komplikacija tokom trudnoće i 
porođaja a od tog čak 99,5% u zemljama u razvoju.

## Reference

## Vanjske veze
* ''United Nations International Conference on Population and Development (ICPD)''
Herbie Rides Again

***Herbie Rides Again*** () je američka filmska komedija snimljena 1974. godine u režiji Roberta Stevensona. Predstavlja nastavak filma *[[The Love Bug]]*, odnosno serije o Herbieju, inteligentnoj Volkswagen Bubi. Radnja prikazuje kako stara ali trvdoglava gospođa Steinmetz (čiji lik tumači Helen Hayes, odbija prodati zemljište u San Franciscu pokvarenom poduzetniku (čiji lik tumači Ken Berry. Nominalni protagonist, koga tumači Ken Berry, je poduzetnikov nećak koji staje na staričinu stranu kada se zaljubi u njenu nećaku (čiji lik tumači Stefanie Powers). *Herbie Rides Again* je loše prošao kod kritike, ali je postigao izuzetan komercijalni uspjeh, te je godine 1977. snimljen nastavak pod naslovom *[[Herbie Goes to Monte Carlo]]*.

## Uloge

* Helen Hayes ... Mrs. Steinmetz
* Ken Berry ... Willoughby Whitfield
* Stefanie Powers ... Nicole Harris Whitfield
* John McIntire ... Mr. Judson
* Keenan Wynn ... Alonzo A. Hawk
* Huntz Hall ... Sudac
* Ivor Barry ... Maxwell - vozač
* Vito Scotti ... Taksist
* Liam Dunn ... Ljekar
* Elaine Devry ... Millicent - sekretarica
* Chuck McCann ... Fred Loostgarten
* Richard X. Slattery ... Komesar za promet
* Don Pedro Colley ... Barnsdorf
* Larry J. Blake ... Policajac
* Iggie Wolfington ... Advokat - Drugi tim 
* Jack Manning ... Advkart - Prvi tim 
* Hal Baylor ... Vozač kamiona za demoliranje
* Herb Vigran ... Perač prozora
* Edward Ashley ... Najavljivač na utrci kokoši 
* Beverly Carter ... Kraljica utrke kokoši
* Norm Grabowski ... Zaštitar #2
* Irwin Charone ... Advokat - Drugi tim
* Gail Bonney ... Bogatašica u vili
* Burt Mustin ... Bogataš u vili 
* John Myhers ... Najavljivač u Predsjednikovom uredu San Francisca 
* John Stephenson ... Advokat - Drugi tim
* Robert Carson ... Advokat - Prvi tim
*Raymond Bailey ... Advokat - Drugi tim
* Arthur Space ... Čuvar plaže
* John Hubbard ... Ljuti vozač
* Fritz Feld ... Maitre d'
* Alvy Moore ... Ljuti vozač
* Karl Lukas ... Ljuti građevinar
* Paul Micale ... Konobar na Fisherman's Wharfu
* John Zaremba ... Advokat - Prvi tim
* Alan Carney ... Sudac sa cigarom na Utrci kokoši
* Ken Sansom ... Advokat - Prvi tim
* Maurice Marsac ... Francuski konobar

## Reference

## Vanjske veze
* 
* 
*
The End of Violence

***The End of Violence*** () je američko-francusko-njemački igrani film snimljen 1997. godine u režiji Wima Wendersa. Po žanru je drama, a protagonist, koga tumači Bill Pullman, je hollywoodski producent koga muče misli o tome da ga netko prati i proganja. Radnja prikazuje kako sticajem okolnosti bude upetljan u tajni program američke vlade koji za cilj ima uspostavu potpunog video nadzora u Los Angelesu koji bi trebao eliminirati sve nasilne zločine. *The End of Violence* je premijerno prikazan na Kanskom festivalu, gdje su kritičari hvalili fotografiju Pascala Rubauda, ali su Wendersu zamjerali preveliku pretencioznost i konfuznu filmsku naraciju.

U Hrvatskoj je prikazan pod naslovom ***Nasilju je kraj***.

## Uloge
* Traci Lind - Cat
* Rosalind Chao - Claire
* Bill Pullman - Mike Max
* Andie MacDowell - Page Max
* K. Todd Freeman - Six O One
* Gabriel Byrne - Ray Bering
* Chris Douridas - Technician
* Pruitt Taylor Vince - Frank Cray
* John Diehl - Lowell Lewis
* Soledad St. Hilaire - Anita
* Nicole Ari Parker - Ade (kao Nicole Parker)
* Daniel Benzali - Brice Phelps
* Samuel Fuller - Louis Bering (kao Sam Fuller)
* Loren Dean - Detective Dean Brock
* Marshall Bell - Šerif Call
* Frederic Forrest - Rendžer MacDermot
* Marisol Padilla Sánchez - Mathilda
* Michael Massee as Tip u baru

## Reference

## Vanjske veze
*
*
*
*
L'Arbre, le Maire et la Médiathèque

***L'Arbre, le Maire et la Médiathèque*** () je francuski igrani film snimljen 1993. godine u režiji Érica Rohmera. Po žanru je mješavina političke drame i komedije. Protagonist, čiji lik tumači Pascal Greggory, je ambiciozni socijalistički načelnik seoske općine koji odlučuje srušiti drevno stablo kako bi na njegovom mjestu sagradio medijski centar. Radnja prikazuje kako njegove poremeti poraz njegove stranke na nacionalnim izborima.

## Uloge

* Pascal Greggory : Julien Dechaumes
* Arielle Dombasle : Bérénice Beaurivage
* Fabrice Luchini : Marc Rossignol, l’instituteur
* Clémentine Amouroux : Blandine Lenoir
* François-Marie Banier : Régis Lebrun-Blondet
* Michel Jaouën : Antoine Pergola, architecte
* Jean Parvulesco : Jean Walter, l'interlocuteur de Lebrun-Blondet chez Lipp
* Françoise Etchegaray : Madame Rossignol
* Galaxie Barbouth : Zoé Rossignol
* Jessica Schwing : Véga Dechaumes 
* Raymonde Farau : la secrétaire de Lebrun-Blondet 
* Manuella Hesse : la jeune fille au pair
* Solange Blanchet : la secrétaire du maire
* Mathé Pillaud : le berger
* Isabelle Prévost : la modéliste
* Michel Tisseau : le modéliste
* Jacky Brunet : le responsable local
* Martin de Courcel : le philosophe
* Jean-Claude Pubert : l’étudiant
* Suzanne Thony : la commerçante
* Gaby Auguin : le fermier retraité
* Michel Bernard : l’agriculteur
* Rémy Rousseau : le carillonneur
* Sophie Martin : étudiante sur un banc

## Vanjske veze
*
*
Les Rendez-vous de Paris

***Les Rendez-vous de Paris*** () je francuska omnibus filmska komedija snimljena 1995. godine u režiji Erica Rohmera. Sastoji se od tri od tri zasebne priče inspirirane poznatim slikama, a kojima okvir daje djevojčica koja svira na ulici.

## Uloge
### ''Le Rendez-vous de sept heures''
* Clara Bellar : Esther
* Antoine Basler : Horace
* Mathias Mégard : le flirt
* Judith Chancel : Aricie
* Malcolm Conrath : Félix
* Cécile Parès : Hermione
* Olivier Poujol : le garçon de café

### ''Les Bancs de Paris''
* Aurore Rauscher : Elle
* Serge Renko : Lui

### ''Mère et enfant 1907''
* Michael Kraft : le peintre
* Bénédicte Loyen : la jeune femme
* Veronika Johansson : la Suédoise

### Les musiciens de Mouffetard
* Florence Levu
* Christian Bassoul

## Vanjske veze
*
Konferencija

**Konferencija** (od srednjovjekovnog latinskog *conferentia* =sastanak, okupljanje nastao od latinskog *conferre * = sakupiti - sintagma od *com* + *ferre*) je sastanak dviju ili više ličnosti radi rasprave o pitanjima od zajedničkog interesa.

To je prvenstveno naziv za savjetovanje, sastanak stručnjaka, naučnika, političara, diplomata..., pa tako postoje razne konferencije, od naučnih, mirovnih do onih političkih partija. 
U javnosti su najpoznatije Pres-konferencije, na kojoj neka javna ličnost iznosi svoje stavove o nekom pitanju i odgovara na pitanja novinara.

U međunarodnom javnom pravu konferencijama se nazivaju službeni pregovori između delegacija dvije ili više država radi rješavanja međudržavnih odnosa i sporova te sklapanja međunarodnih ugovora. Takve konferencije rade po unaprijed ugovorenim pravilima, u kojima se precizira i metoda donošenja odluka.

Sve do kraja 19. vijeka međunarodne konferencije više država, održavane su ponajviše radi završetka rata, a nazivane su kongresima.

Posljednjih dekada neke su se konferencije na neki način institucionalizirale i počele manje ili više redovito zasjedati, kao Konferencija Ujedinjenih naroda o trgovini i razvoju ili 
Organizacija za evropsku bezbjednost i saradnju koja je proizašla iz Prve konferencije za evropsku bezbjednost i saradnju održane u Helsinkiju 1975.

## Reference

## Vanjske veze
* ''Konferencija'' na portalu Leksikografski zavod Miroslav Krleža
Konferencija o svjetskom stanovništu, Rim

**Prva konferencija o svjetskom stanovništu** (engleski *World Population Conference*) održana je u Rimu od 31. augusta do 10. septembra 1954. radi razmjene naučnih podataka o rastu i kretanju stanovništva.

## Historija
Eksplozivni rast stanovništva još je početkom 19. vijeka, izazvao je zabrinutost naučnika i demografa kao što je Malthus. Pa se o toj temi raspravljalo na *Prvom svjetskom [[kongres]]u [[Statistika|statističara]]* u Bruxellesu 1853. Nakon tog je u Parizu 1878. održan *Prvi demografski [[kongres]]*, a nakon Prvog svjetskog rata pod pokroviteljstvom Lige naroda 1927. u Genevi održana konferencija na tu temu.

Ta eminentno akademska konferencija u organizaciji Ujedinjenih naroda održana je radi dobijanja potpunijih informacija o demografskoj situaciji zemalja u razvoju i radi poticanja formiranja regionalnih centara za školovanje stručnjaka koji bi pomogli u rješavanju problema stanovništva i pripremi stručnjaka za 
demografsku analizu.

Na njoj su sudjelovali stručnjaci iz većine velikih članica Ujedinjenih naroda osim Narodne Republike Kine.

Ukupno 660 stručnjaka iz 44 države (od tog 7 iz socijalističkih država).
Na konferenciji se raspravljalo i o odnosu demografije i ekonomskog razvoja, o migracijama, o legislativi vezanoj uz tu problematiku, i o utjecaju produženja životnog vijeka na stanje u zemljama Zapada.

## Reference

## Vanjske veze
* ''World population conference''
Pjegasti dvornik

***Pjegasti dvornik*** (buhin dvornik, vodena paprika, dvornik paskvinac, lat. *Persicaria maculosa*) jednogodišnja širokolisna dvosupnica iz porodice dvornikovki, ali ne pripada rodu dvornik, kako joj glasi ime, nego je nekada bila uključivana u rod *[[Polygonum]]* pod imenom *Polygonum persicaria*. To je biljka s ružičastim, zelenobijelim ili crvenkastim cvjetovima skupljenim u grozd na vrhu stabljike, koja naraste od 30 do 80 cm. Cvjeta od srpnja do rujna. 

U poljoprivredi je smatraju za korov koja raste po livadama, pašnjacima, plodnim oranicama i ruderalnim staništima. 

## Izvori